Преди почти година и половина при паркиране на кръстовище до дома ми, намерих фиш от общинска полиция, залепен на стъклото на колата. Вкъщи установих, че номера на автомобила е сгрешен, и реших че е невалиден и няма да го плащам, освен ако не се наложи.  

Фишът е на стойнсот 50лв и не подлежи на обжалване така или иначе. Наскоро покрай подаването на данъчна декларация се оказа, че имам такова задължение (прехвърлено е от общината към НАП), и трябва първо да го платя, и след това да подам декларацията отново. ПРи такива обстоятелства (сгрешен рег.номер) има ли начин да не го плащам и да го оспоря по някакъв начин, след като е фиш, който по дефиниция не се обжалва? Благодаря предварително!




Фиш (вече акт) за неправилно паркиране със сгрешен регистрационен номер на автомобила
=====================================================================================

 

Разпоредбата на чл. 189, ал. 13 от ЗДвП – “не подлежат на обжалване наказателни постановления и електронни фишове, с които е наложена глоба до 50 лв. включително” е обявена за противоконституционна, като фишове с глоба до 50 лв. подлежат на обжалване. Проблемът е, че сте пропуснали срока за обжалване и фишът е влязъл в сила, като подлежи на плащане. Може да изчакате обаче да изтече давността, която е две години, когато се налага наказание глоба. 


Поздрави,  

адв. Николина Митова  

0898 303092


